възможност за избор, какъвто е случаят по параграф 12 от приложение XXIII, първоначалният падеж на финансираната позиция може да бъде по-кратък от времето, което е изтекло от инициирането ѝ.
 5.
 Остатъчният срок до падежа представлява времето между края на отчетния период и датата на падеж на финансирането. Датата на падежа на финансирането се определя в съответствие с параграф 12 от приложение XXIII.
 6.
 При изчисляването на средно претегления първоначален или остатъчен срок до падежа на влоговете с падеж на следващия ден се счита, че срокът им до падежа е един ден.
 7.
 При изчисляването на първоначалния и остатъчния срок до падежа на финансирането, по което е предвидено предизвестие или клауза за обезсилване или предсрочно теглене в полза на контрагента на институцията, се приема, че предсрочното теглене ще настъпи на първата възможна дата.
 8.
 Приема се, че перпетюитетните пасиви, с изключение на тези с възможност за избор, както е посочено в параграф 12 от приложение XXIII, имат фиксиран първоначален и остатъчен срок до падежа от двадесет години.
 9.
 За изчисляването на прага съгласно образци за отчитане C 67.00 и C 68.00 по съществена валута институциите използват праг в размер на 1 % от общия размер на пасивите във всички валути.
 1.2. Концентрация на финансирането по контрагенти (C 67.00)
 1.
 Институциите следват указанията от настоящия раздел във връзка със събирането на информация относно концентрацията на финансирането по контрагенти на отчитащата се институция в образец C 67.00.
 2.
 Институциите отчитат десетте най-значими контрагенти или група от свързани клиенти по смисъла на член 4, параграф 1, точка 39 от Регламент (ЕС) No 575/2013, когато финансирането, получено от един контрагент или група от свързани клиенти, превишава праг от 1 % от общия размер на пасивите, отчетени по подредовете в раздел 1 от образеца. Контрагентът, отчетен по позиция 1.01, представлява най-голямата сума на финансиране, получено от един контрагент или група от свързани клиенти, която превишава прага от 1 % към отчетната дата; позиция 1.02 е втората по размер сума, превишаваща прага от 1 %; за останалите позиции се следва същият принцип.
 3.
 Информацията за контрагент, принадлежащ към няколко групи от свързани клиенти, се отчита само веднъж в групата с най-големия размер на финансирането.
 4.
 Институциите отчитат общия размер на останалата част от финансирането в раздел 2.
 5.
 Общите суми по раздел 1 и раздел 2 са равни на общия размер на финансирането на институцията съгласно нейния счетоводен баланс, отчетен в съответствие с рамката за финансова отчетност (FINREP).
 6.
 За всеки контрагент институциите отчитат всички колони от 010 до 080.
 7.
 Когато е получено финансиране в повече от един вид продукт, се отчита видът продукт, в който е получен най-голям дял от финансирането. Притежателят на ценните книжа може да бъде идентифициран на базата на полагане на максимални усилия. Когато разполага с информация за притежателя на ценните книжа (в ролята си на банка депозитар), институция взима предвид тази сума при отчитането на концентрацията на контрагентите. Когато за притежателя на ценните книжа няма налична информация, съответната сума не е необходимо да се отчита.
 8.
 Указания относно конкретни колони:
 Колона
